**Пётр Мікалаевіч Масла́ў** (руск.: Пётр Николаевич Маслов; 28 снежня 1897 — 27 жніўня 1965) — вучоны ў галіне хірургіі, доктар медыцынскіх навук (1947), прафесар (1949). Заслужаны дзеяч навукі БССР (1964).

Біяграфія
---------

Нарадзіўся ў сяле Енгалычава Карсунскага павета Сімбірскай губерні (зараз у Дубёнскім раёне Рэспублікі Мардовія, Расія). У 1914 годзе скончыў настаўніцкую школу, у 1917 годзе — Казанскую настаўніцкую семінарыю. Працаваў настаўнікам на радзіме. Удзельнік Грамадзянскай вайны. У 1924 годзе скончыў медыцынскі факультэт Казанскага ўніверсітэта. У 1927—1930 гг. асістэнт хірургічнай клінікі ў ім. У 1930—1935 гг. у Другім Маскоўскім медыцынскім інстытуце — асістэнт факультэцкай клінікі. У 1935—1941 гг. П. М. Маслаў на пасадзе дацэнта хірургічнай клінікі ў Цэнтральным інстытуце ўдасканалення ўрачоў. З пачаткам Вялікай Айчыннай вайны (у 1941—1942 гг.) працаваў у шпіталях, з 1942 года — у Інстытуце хірургіі Акадэміі медыцынскіх навук СССР. У 1948—1949 гг. у Віцебскім медыцынскім інстытуце на пасадзе загадчыка кафедрай шпітальнай хірургіі. З 1949 года П. М. Маслаў на пасадзе загадчыка кафедрай хірургіі ў Беларускім інстытуце ўдасканалення ўрачоў і адначасова на пасадзе начальніка 4-а Галоўнага ўпраўлення Міністэрства аховы здароўя БССР. У 1949—1955 гг. працаваў у Мінскім медыцынскім інстытуце загадчыкам кафедры агульнай хірургіі, у 1955—1965 гг. загадчыкам кафедрай факультэцкай хірургіі і адначасова на пасадзе дэкана факультэта.

Памёр П. М. Маслаў 28 жніўня 1965 г. Пахаваны на Усходніх (Маскоўскіх) могілках Мінска.

Навуковая дзейнасць
-------------------

П. М. Маславу належаць навуковыя працы па хірургічным лячэнні хвароб органаў грудной поласці, страўнікава-кішэчнага тракту, навакаінавай блакадзе. Распрацаваў спосабы дыягностыкі вострага апендыцыту, займаўся пытаннямі штучнага кровазвароту, хірургічнага лячэння жоўцевакамянёвай хваробы і інш.

Аўтар каля 70 навуковых прац, у тым ліку 2 манаграфій.

Сярод апублікаванага:

* Диагностика и лечение кишечной непроходимости. — Мн. 1953.
* Клинические лекции по факультетской хирургии. — 1964. (у сааўтарстве)

Пад кіраўніцтвам П. М. Маслава абаронены 3 доктарскія і 32 кандыдацкія дысертацыі. Быў старшынёй Навуковага таварыства БССР, членам праўлення Усесаюзнага таварыства хірургаў, рэдакцыйных калегій часопісаў «Хирургия» і «Здравоохранение Белоруссии».

Узнагароды і званні
-------------------

* Ордэн Леніна, медалі
* Ганаровая грамата Вярхоўнага Савета БССР (1964)
* Заслужаны дзеяч навукі Беларускай ССР (1964)

Зноскі
------

1. ↑  Беларуская энцыклапедыя: У 18 т. Т. 10: Малайзія — Мугаджары / Рэдкал.: Г. П. Пашкоў і інш. — Мн. : БелЭн, 2000. — Т. 10.
2. ↑  На помніку на магіле на Усходніх могілках Мінска дата нараджэння 7.1.1897. (Гл. сайт Медицинский некрополь)
3. 1 2 3  Маслов Петр Николаевич (16(28).12.1897-27.08.1965) Архівавана 30 мая 2019. (руск.) // Беларускі дзяржаўны медыцынскі ўніверсітэт
4. ↑  Маслов Пётр Николаевич (7.01.1898 — 27.08.1965) // Медицинский некрополь (руск.)

Літаратура
----------

* Маслаў Пётр Мікалаевіч // Беларуская энцыклапедыя: У 18 т. Т. 10: Малайзія — Мугаджары / Рэдкал.: Г. П. Пашкоў і інш. — Мн. : БелЭн, 2000. — Т. 10. — 544 с. — 10 000 экз. — ISBN 985-11-0035-8. — ISBN 985-11-0169-9 (т. 10). — С. 186.

Спасылкі
--------

* Маслов Петр Николаевич (16(28).12.1897-27.08.1965) Архівавана 30 мая 2019. (руск.) // Беларускі дзяржаўны медыцынскі ўніверсітэт
* Кафедра госпитальной хирургии с курсами урологии и детской хирурги (руск.) // Віцебскі дзяржаўны медыцынскі ўніверсітэт
* Маслов, Петр Николаевич (доктор медицинских наук ; 1897—1965)(недаступная спасылка) (руск.) // Нацыянальная бібліятэка Беларусі
* Маслов Пётр Николаевич (7.01.1898 — 27.08.1965) // Медицинский некрополь (руск.)